KISKŐRÖS VÁROS JEGYZŐJE

ELŐTERJESZTÉS
(a Képviselő-testület 2024. december 18-i ülésére)

[bookmark: _Hlk184037214]TÁRGY: A 82/2024. SZ. KÉPVISELŐ-TESTÜLETI HATÁROZAT MÓDOSÍTÁSA

[bookmark: _Hlk184037053]Kiskőrös Város Képviselő-testülete a 2024. október 9-én megtartott Képviselő-testületi alakuló ülésén, a 82/2024. sz. Képviselő-testületi határozatával a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 71. § (4) bekezdés f) pontja alapján Domonyi László Mihály polgármester illetményét 2024. október 1. napjától havi 975.000,- Ft összegben, továbbá költségtérítését az Mötv. 71. § (6) bekezdése alapján havi 146.250, - Ft összegben állapította meg.

Az Országgyűlés 2024. november 25-i ülésnapján elfogadta a Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvényt (továbbiakban: Törvény), amely 2024. november 29. napján hatályba lépett.

[bookmark: _Hlk184036061]A Törvény 1.§ (4) bekezdésében foglaltak alapján, az Mötv. 71. § (4) bekezdés f) pontja helyébe a következő rendelkezés lép:
„A polgármester megbízatásának időtartamára havonta
[bookmark: _Hlk184033542]f) a 10 001–30 000 fő közötti lakosságszámú település esetében a nemzetgazdasági átlagkereset háromszorosának;
megfelelő összegű illetményre jogosult.”

A Törvény 2. §. -a alapján az Mötv. 71. §-a a következő (4a) bekezdéssel egészül ki:
 „(4a) A főpolgármester, a megyei jogú város polgármestere, a fővárosi kerületi önkormányzat polgármestere, a vármegyei önkormányzat közgyűlésének elnöke, a polgármester (e bekezdés alkalmazásában a továbbiakban együtt: polgármester) illetményének számításánál a tárgyévet megelőző évnek a január első napjától december utolsó napjáig tartó időszakára vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozóan a nemzetgazdasági átlagkeresetet kell alapul venni. A nemzetgazdasági átlagkereset alapján számított illetményre a polgármester a tárgyév július 1-jétől jogosult.”
 
A Törvény 5. §-a alapján Az Mötv. „Átmeneti rendelkezések” alcíme a következő 146/M–O. §-sal egészül ki:
„146/M. § E törvénynek a Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvénnyel megállapított 71. § (1)–(4a) bekezdésében foglaltakat 2024. október 1-jétől kell alkalmazni. A 71. § (4a) bekezdésében meghatározott polgármesterekre vonatkozóan a polgármesteri illetmény 2024. évi megállapítása a 2023. év január–december közti időszakban a teljes munkaidőben alkalmazásban állók esetében a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél a 2024-ben közzétett nemzetgazdasági átlagkereset alapulvételével történik.”

2023. év január–december közötti időszakában a teljes munkaidőben alkalmazásban állók bruttó átlagkeresete a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél 589.100 forint volt (forrás: Központi Statisztikai Hivatal, Gyorstájékoztató – Keresetek, 2023. december, Közzététel: 2024. február 22. https://www.ksh.hu/gyorstajekoztatok/ker/ker2312.html).

Kiskőrös Város a 10 001–30 000 fő közötti lakosságszámú településnek minősül. 2024. január 1-jén Kiskőrös állandó lakossága összesen 13 713 fő.

[bookmark: _Hlk184037538]A fent meghatározott rendelkezésekre tekintettel Domonyi László Mihály polgármester illetménye 2024. október 1-jétől az Mötv.  71. § (4) bekezdés f) pontja és az Mötv. 146/M. §-a alapján 1.767.300 Ft.-. A Képviselő-testületnek a döntés meghozatala tekintetében nincsen mérlegelési jogköre, az illetmény összegét törvény állapítja meg.  

Az Mötv. 71. § (6) bekezdése értelmében a főállású polgármester, a társadalmi megbízatású polgármester, a vármegyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult. 

A polgármester 2024. október 1. napjától havi 265.095 - Ft összegű költségtérítésre jogosult.

Javaslom, hogy a Képviselő-testület Domonyi László Mihály polgármester illetményének és költségtérítésének megállapításáról a határozat-tervezetben foglaltaknak megfelelően döntsön.

Kiskőrös, 2024. december 11.
dr. Turán Csaba sk.
jegyző

HATÁROZAT-TERVEZET

[bookmark: _Hlk184039461][bookmark: _Hlk184039695]A Képviselő-testület „A Polgármester illetmények megállapítása” tárgyú 82/2024. számú határozata 1-2. pontját az alábbiak szerint módosítja:

Az 1-2. pontok helyébe az alábbi szövegrész kerül:
[bookmark: _Hlk184037947]
A Képviselő-testület
[bookmark: _Hlk184039712] 
1. Magyarország helyi önkormányzatairól szóló 2011. évi CLXXXIX. törvény 71. § (4) bekezdés f) pontja, továbbá a 146/M. § alapján Domonyi László Mihály polgármester illetményét 2024. október 1. napjától havi 1.767.300, - Ft összegben állapítja meg. 

A Képviselő-testület

2. megállapítja, hogy Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján, Domonyi László Mihály polgármester 2024. október 1. napjától illetményének 15 %-ában meghatározott összegben havi 265.095, - Ft költségtérítésre jogosult.
[bookmark: _Hlk184039753]
Felelős:	jegyző
Határidő:	azonnal


A Képviselő-testület „A Polgármester illetmények megállapítása” tárgyú 82/2024. számú határozata a módosítással egységes szerkezetben:

A Képviselő-testület

1. Magyarország helyi önkormányzatairól szóló 2011. évi CLXXXIX. törvény 71. § (4) bekezdés f) pontja, továbbá a 146/M. § alapján Domonyi László Mihály polgármester illetményét 2024. október 1. napjától havi 1.767.300, - Ft összegben állapítja meg. 

2. megállapítja, hogy Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján, Domonyi László Mihály polgármester 2024. október 1. napjától illetményének 15 %-ában meghatározott összegben havi 265.095, - Ft költségtérítésre jogosult.

Felelős:	jegyző
Határidő:	azonnal

